### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 20. januar 2021 har vedtaget Magistratens foranstående indstilling af 21. december 2020.

Endelig vedtagelse af forslag til Lokalplan nr. 1136, Erhverv ved [adresse] og [adresse], Hasselager, samt Tillæg nr. 80 til Kommuneplan 2017.

### Resumé

Der er udarbejdet et forslag til Lokalplan nr. 1136, Erhverv ved [adresse] og [adresse]. Lokalplanen gælder for et område ved [adresse] og [adresse].

Udarbejdelsen af lokalplanen sker med baggrund i et ønske fra [adresse] om at muliggøre, at lokalplanområdet kan anvendes til erhvervsformål og med mulighed for opførelsen af et nyt domicil.

Lokalplanområdet, der er ca. 3,7 ha stort, var ved planens udarbejdelse kommunalt ejet og beliggende i landzone.

Lokalplanområdet udlægges til erhvervsformål, og giver mulighed for opførelse af ny bebyggelse i 1-4 etager samt kælder.

Samlet set må der inden for lokalplanen opføres maks. 11.500 m² etageareal, svarende til en bebyggelsesprocent på ca. 44.

Lokalplanen for området er i overensstemmelse med kommuneplanens samlede strategi for byudvikling og at kunne tilbyde attraktive arealer til erhvervsformål. Lokalplanen er imidlertid ikke i overensstemmelse med kommuneplanens konkrete rammer for området og afgrænsning. Der er derfor udarbejdet Tillæg nr. 80 til Kommuneplan 2017.

I perioden fra den 8. oktober 2020 til den 5. november 2020 har forslag til lokalplan og kommuneplantillæg været fremlagt til offentlig høring. Der er modtaget i alt 2 høringssvar.

Teknik og Miljø foreslår, at høringssvarene ikke giver anledning til væsentlige ændringer i planforslaget.

### Indstilling

Det indstilles,

At 1) forslag til Lokalplan nr. 1136, Erhverv ved [adresse] og [adresse], Hasselager, vedtages endeligt (med de ændringer, der fremgår af indstillingens afsnit 5.5),

At 2) forslag til Tillæg nr. 80 til Kommuneplan 2017 vedtages endeligt (med de ændringer, der fremgår af indstillingens afsnit 5.5),

At 3) indsigelser besvares, som det fremgår af indstillingens afsnit 5.4.

### Sagens forløb

17-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-12-2020 Magistraten

Fremsendes til [adresse] med bemærkning, at Magistraten i mødet den 21. december 2020 anbefaler, at byrådet tiltræder Magistratsafdelingen for Teknik og Miljøs indstilling af 9. december 2020.

 20-01-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 20. januar 2021 har vedtaget Magistratens foranstående indstilling af 21. december 2020.